संवाद सहयोगी, नई टिहरी: बारिश के चलते जिले के 11 मोटर मार्ग बाधित हो रखे हैं, वहीं दो मकान भी आंशिक रूप से क्षतिग्रस्त हो गए हैं। हालांकि ऋषिकेश-गंगोत्री व ऋषिकेश-बदरीनाथ हाईवे आवागमन के लिए सुचारु रहे।

बारिश के चलते सेंदुल-पटुड़गांव, कोंती-जाख-डखवाण गांव, पिलखी-नैल, घुत्तू-देवलंग-भटगांव, मठियाली-मंजियाड़ी, रामपुर-श्यामपुर, सिलक्याणी-बनगांव, सरोट, दुआधार-भैंसर्क, थत्यूड़-मराड़, पिलखी-बनचुरी व कपरोली मोटर मार्ग बाधित हैं। इनमें से कई मोटर मार्ग ऐसे हैं, जो पिछले छह दिनों से बाधित हो रखे हैं। मोटर मार्ग के बाधित होने के कारण ग्रामीण क्षेत्रों का आवागमन प्रभावित हो गया है। कई जगह तो ग्रामीणों को पैदल दूरी नापनी पड़ रही है। मार्गो के बंद होने के कारण क्षेत्र में समय पर आवश्यक वस्तुओं की आपूर्ति भी नहीं हो पा रही है। कई जगह रास्ते बाधित होने से स्कूली छात्रों को भी परेशानी उठानी पड़ रही है। मार्ग में पानी जमा होने के कारण यह जोखिम भरे बने हुए हैं। वहीं बारिश के चलते बीती शाम को टिहरी तहसील के जड़धार गांव में दो मकान भी आंशिक रूप से क्षतिग्रस्त हो चुके हैं। नैनबाग के ग्राम नैग्याना के लाखी ¨सह के दोमंजिला मकान के समीप लोनिवि की दीवार भूस्खलन के चलते क्षतिग्रस्त हो गई, जिससे मकान को खतरा बना हुआ है। मोटर मार्ग की दीवार भी भूस्खलन से क्षतिग्रस्त हो गई है, जिससे मकान को भूधंसाव का खतरा पैदा हो गया। गुरुवार को मौसम साफ रहा, जिससे लोगों को कुछ राहत मिली है। क्षतिग्रस्त मार्ग,11

मुख्यालय से संपर्क कटे गांव,15

आंशिकक्षतिग्रस्त भवन,2

ऋषिकेश-गंगोत्री, ऋषिकेश-बदरीनाथ हाईवे सुचारू रहे। ----------------

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस